b"\n_START_ARTICLE_\nBrenda Villa\n_START_SECTION_\nBiografia\n_START_PARAGRAPH_\nVa n\xc3\xa9ixer el 18 d'abril de 1980 a la ciutat de Los Angeles, en una fam\xc3\xadlia d'immigrants mexicans.\n_START_SECTION_\nCarrera esportiva\n_START_PARAGRAPH_\nVa participar, als 20 anys, en els Jocs Ol\xc3\xadmpics d'estiu de 2000 realitzats a Sydney (Austr\xc3\xa0lia), on va aconseguir la medalla de plata amb la selecci\xc3\xb3 nord-americana al perdre la final de waterpolo contra la selecci\xc3\xb3 australiana. En els Jocs Ol\xc3\xadmpics d'estiu de 2004 realitzats a Atenes (Gr\xc3\xa8cia) aconsegu\xc3\xad guanyar la medalla de bronze al guanyar el partit de consolaci\xc3\xb3 a la selecci\xc3\xb3 australiana. Va participar en els Jocs Ol\xc3\xadmpics d'estiu de 2008 realitzats a Pequ\xc3\xadn (Xina), on va aconseguir la medalla de plata al perdre la final de waterpolo contra la selecci\xc3\xb3 neerlandesa. En els Jocs Ol\xc3\xadmpics d'estiu de 2012 realitzats a Londres (Regne Unit) aconsegu\xc3\xad gunyar la medalla d'or en la competici\xc3\xb3 ol\xc3\xadmpica, esdevenint la jugadora de waterpolo m\xc3\xa9s guardonada en els Jocs juntament amb Heather Petri._NEWLINE_Al llarg de la seva carrera ha aconseguit quatre medalles en el Campionat del M\xc3\xb3n de nataci\xc3\xb3, destacant les medalles d'or aconseguides els anys 2003, 2007 i 2009. L'any 2010 fou escollida millor esportista de waterpolo de la d\xc3\xa8cada per part de la FINA."